User:Nazremakkahtravel/sandbox

sahib zada abul kher muhammad zuber al ahzhari alwari

تعارف سربراہ جمعیت علماء پاکستان نورانی وچیئرمین ملی یکجہتی کونسل پاکستان نام و نسب :صاحبزادہ ابوالخیر محمد زبیر ۱۸رجب المرجب۱۳۷۳ ؁ھ کوحیدرآباد (سندھ) میں پیدا ہوئے ،آپ کاسلسلہ میزبان مصطفی ﷺ حضرت ابو ایوب انصاری رضی اللہ تعالیٰ عنہ کے نسب سے جا کرملتا ہے۔ آباؤ اجداد :آپ کے والد گرامی پاکستان کی عظیم علمی اور روحانی شخصیت حضرت شاہ مفتی محمد محمود الوری رحمۃ اللہ علیہ جن کا مزار مبارک راجپوتانہ ہسپتال حیدرآبادمیں مرجع خلائق ہے۔آپ کے دادا پاک و ہند کے عظیم روحانی بزرگ مشہور زمانہ کتاب ’’رکن الدین‘‘کے مصنف حضرت شاہ رکن الدین الوری ہیں جن کا مزار مبارک الور راجستان ہندوستان میں ہے انکے بارے میں مشہورہے کہ جس کافر پر ان کی نظر پڑ جاتی تھی وہ یکدم بڑھ کر مسلمان ہو جاتا تھااورمولانا احمد رضا خان فاضل بریلوی رحمۃ اللہ علیہ ان کا بڑا احترام کرتے تھے اور ان کو ان الفاظ میں یاد کرتے تھے۔مولانا المبجل المکرم المکین جعل اللہ ممن شیدبھم رکن الدین (مولانا المکرم ذی امجدالمکرم واکرم الاکرم تعالیٰ وتکرم) (فتاویٰ رضویہ ج و س ۱۱۶/۱۱۷) آپ کے نانا ہندوستان کے مفتی حضرت شاہ مفتی محمد مظہراللہ شاہ ہیں جن کی بارگاہ میں قائد اعظم محمد علی جناح اور لیاقت علی خان حاضری دیتے تھے اور ان سے دینی امور پر رہنمائی حاصل کیا کرتے تھے۔ تعلیم: آپ نے اپنے والد گرامی کے علاوہ مولانا محمد اشرف سیالوی، علامہ عطاء محمد بندیالوی،جسے اکابر علماء سے علوم عقلیہ ،اور نقلیہ کی تکمیل کی اور ان سے سند حدیث سند فقہ حاصل کی بورڈ آف انٹر میڈیٹ حیدرآباد سے علوم شرعیہ مولوی، مولوی عالم،مولوی فاضل کے امتحانات پاس کئے اورسندھ یونیورسٹی سے 1977 ؁ء میں ایم اے،اور 1993 ؁ء میں پی ایچ ڈی کی ڈگری حاصل کی۔آپ نے جامعۃ الازھر (مصر) میں اعلیٰ تعلیم حاصل کی اور1986 ؁ء میں وہاں کی ڈگری حاصل کی ۔ اجازت خلافت:1968میں آپ کے والد گرامی نے آپ کو سلسلہ نقشبندیہ ،قادریہ،چشتہ میں اجازت و خلافت سے نوازااس کے علاوہ عرب وعجم کی ایک معروف علمی اور روحانی شخصیت حضرت علامہ سید محمد علوی (مکہ مکرمہ میں رہنے والے)نے بھی معقولات ،منقولات کی تمام کتب اور کئی روحانی سلسلوں کی آپ کو اجازت عطاء فرمائی۔آپ کے مریدین اندون ملک اور بیرون ملک کثیر تعداد میں موجود ہیں۔ دینی علمی خدمات:آپ علمی تبلیغی دوروں کے ذریعہ اندرون ملک اور بیرون ملک اپنے ہزاروں مریدوں کی جہاں علمی ،روحانی رہبری کرتے ہیں وہاں فقہ اور عقائد کی اہم کتب کی تدریس اورفتویٰ نویسی کے ذریعہ تشنگان علم کی علمی پیاس کو بجھاتے ہیں،فوائد مشکوۃ، سندھ کے صوفیائے نقشبند،جدید شرعی مسائل، اعضاء کی پیوندکاری،مصباح العقائدجیسی درجنوںآپ کی تصنیفات مخلوق خدا کی فکری رہنمائی اور تربیت میں اہم کردار ادا کررہی ہیں۔آپ کی زیر سرپرستی چلنے والے ادارہ رکن الاسلام جسکی سند شاہ طیف یونیورسٹی خیرپور ،سندھ یونیورسٹی جام شورو اور جامعۃ الازھر(مصر) جیسی اسلامی یونیورسٹیوں میں منظور شدہ ہے اس کی ملک بھر میں پھیلی ہوئی شاخیوں سے ہزاروں کی تعداد میں حفاظ قراء علماء خطباء مدرسین،مفکرین، فارغ التحصیل ہو کر ملک کے گوشہ گوشہ میں اور ملک سے باہر دیگر ممالک میں دین کی خدمات انجام دے رہے ہیں آپ نے حق نبی،مغفرذنب اور اعضاء کی پیوند کاری جیسے اختلافی مسائل پر قلم اٹھایا اور عقلی و نقلی د لائل سے اپنے موقف کو ثابت کر کے وقت کے بڑے بڑے علماء کی تائید حاصل کی۔ بین الاقوامی کانفرنسیں:ملک کے مختلف حصوں میں ہونے والے اہم دینی مذہبی اور سیاسی جلسوں ،جلوسوں اور کانفرنسوں کے علاوہ آپ نے سعودی عرب، بیلئجم ،جرمنی،ہالینڈ ،مسقط کے دورے کئے اور وہاں متعددہونے والی اہم محافل اور بین الاقوامی کانفرنسوں میں خطاب کئے۔ سیاسی سفر: آپ نے قائد ملت اسلامیہ علامہ شاہ احمد نورانی کے اصرار پر اپنے سیاسی سفر کا آغاز کیا۔1984 ؁ء میں جب جنرل ضیاء الحق کا مارشل لاء لگا ہوا تھااور سیاسی جماعتوں پر پابندی تھی اور جمعیت علماء پاکستان کے اکابرین تحریک نظام مصطفی کے نام سے کام کررہے تھے اس وقت قائد ملت اسلامیہ کے ارشاد پر صاحبزادہ ابوالخیر محمد زبیر نے تحریک نظام مصطفی حیدرآباد ڈویژن کے صدر کا عہدہ قبول کیا اور اس پلیٹ فارم سے اپنی سیاسی جدوجہد کا آغاز کیا22نومبر1984 ؁ء کوتحریک کی صوبائی تنظیم کے انتخابات ہوئے جس میں آپ کو بالا تفاق اور بلا مقابلہ صوبہ سندھ کا جنرل سیکریٹری چنا گیااور ممبرسنٹرلی ایگزیکٹو کمیٹی منتخب کیا گیا1987 ؁ء میں آپ کی کارکردگی کے پیش نظر آپ کو دوبارہ جمعیت علماء پاکستان صوبہ سندھ کا جنرل سیکریٹری چنا گیا 1990 ؁ء میں جب پارٹی الیکشن ہوئے تو آپ کو بلا مقابلہ جے یو پی سندھ کا سینئر نائب صدر منتخب کیا گیااور ساتھ ہی ساتھ سنٹرلی ایگزیکٹو کمیٹی کے آپ ممبر بھی منتخب ہوتے رہے۔2007 ؁ء تک آپ جے یو پی کی صوبہ سندھ اور مرکز کے اہم عہدوں پرفائز رہے اور 2008 ؁ء کو جے یو پی کی شوریٰ و عاملہ نے بالا تفاق آپ کو مرکزی صدر منتخب کیا 2009 ؁ء میں آپ کو دوبارہ جمعیت علماء پاکستان کا مرکزی صدر منتخب کیا گیا2011 ؁ء میں آپ کو تیسری بار شوریٰ و عاملہ نے بالاتفاق صدر منتخب کیا۔ سیاسی خدمات :آپ نے پارٹی کے صوبائی جنرل سیکریٹری کی حیثیت سے جب سیاسی سفر کا آغاز کیا تو پورے سندھ کے طوفانی دورے کئے اور سینکڑوں علماء مشائخ ،وکلا، تاجر اور معاشرے کی اہم شخصیات کو جے یو پی میں شامل کراکے پارٹی کو مضبوط کیا۔ آپ کی صوبائی قیادت کے دورے میں سندھ کے شہروں میں بالخصوص کراچی ،حیدرآبادکے جو بلدیاتی الیکشن ہوئے اس میں جے یو پی کو نمایاں کامیابیاں ملیں حتیٰ کے حیدرآباد شہر کے میئر اور حیدرآباد سے قومی و صوبائی اسمبلی کی سیٹیں بھی آپ ہی کی کاوشوں سے جے یو پی کو ملیں ۔ 1982 ؁ء میں جب الطاف حسین نے لسانی عصبیت کی آگ بھڑکائی اور قتل کا بازار گرم کیا اور بوری بند لاشوں کا کلچر عام کیا اس وقت اپنی جان کی پرواہ کئے بغیر آپ نے قائد ملت اسلامیہ علامہ شاہ احمد نورانی کے شانہ بشانہ ان عصبیتوں کا مقابلہ کیا اور امت میں اتفاق و اتحاد کی فضاء قائم کرنے کیلئے بھرپور کردار ادا کیا۔ آپ نے ملی یکجہتی کونسل اور متحدہ مجلس عمل کے پلیٹ فارم سے ملک میں فرقہ وارانہ فسادات اور قتل و غارتگری کو ختم کرنے کی بھی بھرپور جدوجہد کی آپ ایم ایم کے ٹکٹ پر 2002 ؁ء میں حیدرآباد سے ایم کیو ایم کے مرکزی رہنما آفتاب احمد شیخ کو ہرا کر قومی اسمبلی کے ممبر منتخب ہوئے اور وہاں اسمبلی کے فلور پر لسانیت وفرقہ واریت اور سیکولر ذہنیت کے خلاف اور اسلامی شعائر کے تحفظ کیلئے بھرپور جدوجہد کی ۔ آپ کی پارلیمانی خدمات پر ایک مکمل کتاب عنقریب منظر عام پرآنے والی ہے ۔ امت مسلمہ میں اتفاق واتحاد کے قیام میں آپ کی کاوشوں کے پیش نظر آپ کو ملک کی تیس (30)بڑی مذہبی جماعتوں کے سب سے بڑے اتحاد ملی یکجہتی کونسل کا دوبار بلا مقابلہ صدر منتخب کیا گیا۔اور آج بھی اآپ ملی یکجہتی کونسل کے صدر کی حیثیت سے امت مسلمہ میں اتفاق کی فضاء قائم کرنے کیلئے سرگرم عمل ہیں ۔ جب پیپلز پارٹی کی حکومت نے توہین رسالت کے قانون میں ترمیم کا ارادہ کیااور شیریں رحمن نے ترمیم کیلئے قومی اسمبلی میں بل جمع کرادیا تو اس کے خلاف تحریک چلانے کیلئے تمام مسالک کی اہم ترین 80جماعتوں کے مرکزی قائدین کا ایک اجلاس اسلام آباد میں منعقدہوا جس میں صاحبزادہ ابوالخیر محمد زبیر کو بالا تفاق تحریک ناموش رسالت کا سربراہ منتخب کیا گیااور آپ کی زیرصدارت تحریک شروع کی گئی جو کامیابی سے ہمکنار ہوئی اور اس وقت کے وزیر اعظم یوسف رضا گیلانی نے تحریری طور پر حکومت کے اس موقف کا اعلان کیا کہ ہم 295/Cمین کوئی ترمیم نہیں کررہے ۔

Heading text
]]